**Bugyi Nagyközség Önkormányzata Képviselő- testületének**

**…..../2017(……) önkormányzati rendelet**

 **a településfejlesztési, településrendezési és településképi feladataival összefüggő partnerségi egyeztetések szabályairól**

Bugyi Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes területrendezési sajátos jogintézményekről szóló 314/2012. (XI. 8.) Korm. rendelet 29. §-ában meghatározott feladatkörében eljárva Bugyi Nagyközségtelepülésfejlesztési, településrendezési és településképi feladataival összefüggő partnerségi egyeztetések szabályairól a következőket rendeli el:

**1. A rendelet hatálya**

**1.** §

E rendelet hatálya Bugyi Nagyközség közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának partnerségi egyeztetésére terjed ki.

**2. Az egyeztetésben résztvevők köre**

**2. §**

Bugyi Nagyközség közigazgatási területére készülő fejlesztési dokumentumok, településrendezési eszközök és településképi dokumentumok készítése során a partnerségi egyeztetések résztvevői:

a) Bugyi Nagyközség lakossága és a Bugyi településen ingatlantulajdonnal rendelkező magánszemélyek,

b) Bugyi Nagyközségben működő, településfejlesztéssel, településrendezéssel összefüggésbe hozható építészeti, mérnöki szakmai szerveződés,

c) Bugyi Nagyközség területén működő és bejegyzett civil szervezetek,

d) Bugyi Nagyközségben székhellyel, telephellyel rendelkező gazdálkodó szervezetek,

e) Bugyi Nagyközségben működő egyházak,

f) bugyi-i székhelyű, bejegyzett településfejlesztéssel, településrendezéssel összefüggésbe hozható érdekképviseletre létrehozott szervezet.

**3. A tájékoztatás módja és eszközei**

**3. §**

 (1) A Polgármester a településfejlesztési, településrendezési és településképi dokumentum készítéséhez és módosításához az értelmezéshez szükséges részletezettségű és szükség esetén alátámasztó munkarészeket tartalmazó dokumentációt és tájékoztatást tesz közzé, az 1. mellékletben meghatározott módon és határidővel:

a) teljes körű közzététel esetén:

aa) a helyi lapban,

ab) a Polgármesteri Hivatal hirdetőtábláján,

ac) Bugyi nagyközség www.bugyi.hu honlapján,

ad) lakossági fórumon.

b) részleges közzététel esetén: Bugyi nagyközség www.bugyi.hu honlapján.

(2) Az Önkormányzat a partnerek tájékoztatásának elősegítésére a www.bugyi.hu honlapon (továbbiakban: honlap) külön tárhelyet biztosít a partnerségi egyeztetés során keletkező dokumentáció egységes megjelentethetősége érdekében.

**4. §**

A partnerek a honlapról letölthető, illetve a Bugyi Polgármesteri Hivatal (továbbiakban: Hivatal) Műszaki irodájában átvehető 2. melléklet szerinti partneri adatlap felhasználásával a tájékoztatóban meghatározott határidőn belül észrevételt, javaslatot tehetnek, véleményt nyilváníthatnak

a) papír alapon a Hivatal címére (2347 Bugyi Beleznay tér 1.)

b) elektronikus levélben az hivatal@bugyi.hu e-mail címre történő megküldéssel.

**4. A vélemények kezelése, dokumentálása, nyilvántartása**

**5. §**

A partnerektől beérkezett véleményeket a tájékoztatást kezdeményező

a) nyilvántartásba veszi, összegzi és az iratkezelés általános szabályainak megfelelően az ügyiratban megőrzi;

b) kiértékeli és döntéskérő indítványt állít össze a polgármesternek a vélemények elfogadásáról vagy elutasításáról, az el nem fogadott véleményeket indoklással látja el;

c) a döntéskérő indítvány alapján a partnerségi egyeztetést lezáró - elfogadást vagy elutasítást tartalmazó - átruházott hatáskörben a polgármester által hozott határozatot

ca) közzéteszi a hivatal hirdetőtábláján;

cb) feltölti a honlap külön tárhelyére;

cc) elhelyezi az ügyiratban;

d) intézkedik az elfogadott véleményeknek a dokumentációban történő átvezetéséről;

 e) tájékoztatást küld a partnereknek.

**6. §**

Az Önkormányzat az elfogadott településfejlesztési koncepciót, integrált településfejlesztési stratégiát, településrendezési eszközöket, településképi arculati kézikönyvet és településképi rendeletet a hatálybalépést követő 10 napon belül a honlap külön tárhelyére feltölti.

**5. Záró rendelkezések**

**7. §**

 E rendelet a kihirdetését követő napon lép hatályba.

**8. §**

E rendelet rendelkezéseit a hatályba lépést követően megkezdett eljárásokra, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelettel összhangban kell alkalmazni.

**Bugyi, 2017. május „…”**

|  |  |
| --- | --- |
| Somogyi Béla | Szatmári Attila |
| polgármester | jegyző |

A rendelet napján lett kihirdetve

Szatmári Attila

 jegyző

1. **melléklet a ……../2017. (……...) önkormányzati rendelethez**

|  |  |  |
| --- | --- | --- |
| **PARTNERSÉGI EGYEZTETÉSRE KERÜLŐ DOKUMENTUM** | **ELŐZETES TÁJÉKOZTATÁS** | **MUNKAKÖZI TÁJÉKOZTATÁS** |
| ELJÁRÁS MÓDJA | ELKÉSZÍTÉS MÓDJA | KÖZZÉTÉTEL MÓDJA, IDEJE | ELJÁRÁS MÓDJA | ELKÉSZÍTÉS MÓDJA | KÖZZÉTÉTEL MÓDJA, IDEJE |
| Településfejlesztési koncepció és integrált településfejlesztési stratégia |  | készítés | teljes 21 nap |  | készítés | teljes 24 nap |
| módosítás | módosítás | részleges 15 nap |
| Településrendezési eszköz | teljes | készítés | teljes 21 nap | teljes | készítés | teljes30 nap |
| módosítás |
| egyszerűsített | készítés | teljes15 nap |
| módosítás |
| tárgyalásos | készítés | teljes15 nap |
| módosítás |
| módosítás |  | állami főépítész | módosítás | részleges8 nap |
| Településképi arculati kézikönyv és településképi rendelet |  | készítés | teljes 21 nap |  | készítés | teljes 21 nap |
| módosítás | módosítás |

**2. melléklet a ……../2017. (……...) önkormányzati rendelethez**

PARTNERI ADATLAP

Partnerségi egyeztetésben való részvételhez

Alulírott

Név/ Szervezet:………………………………………………..…………...……………………….

Képviseletre jogosult személy:…………………………………………………………….…………………………

Lakcím/ székhely:………………………………………………………………….……………………

e-mail cím:……………………………………………………………………………………………

Telefonszám:……………………………………………………………………………………

a Bugyi Nagyközség Önkormányzata által készítendő

…………………………………………………………………………………………………

megnevezésű dokumentum partnerségi egyeztetési eljárásában az alábbi észrevétellel, javaslattal (véleménnyel) kívánok élni:

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

Bugyi, …..… év……….…hó ……nap

….…………………………

aláírás

A kitöltött, aláírt adatlapot az alábbi címek valamelyikére kérem eljuttatni:

Postacím: 2347 Bugyi, Beleznay tér 1. vagy e-mail cím: hivatal@bugyi.hu

**Hatásvizsgálat**

**Bugyi Nagyközség Partnerségi Rendjéről szóló**

# …/2017.(…...) rendeletének megalkotásához

**A jogalkotásról szóló 2010. évi CXXX. törvény 17. § alapján**

**Társadalmi hatás**: A rendelet társadalmi hatása abban mutatható ki, hogy a településfejlesztési, településrendezési és településképi eljárások teljes körű nyilvánosságának biztosításával várhatóan széles körű helyi támogatás fogja övezni az önkormányzat e szakterületeken meghozandó döntéseit, intézkedéseit.

**Gazdasági, költségvetési hatás**: A rendeletnek gazdasági, költségvetési hatása nem mutatható ki.

**Környezeti, egészségi hatások**: A rendeletnek környezeti, egészségi hatása nincs. Nem releváns.

**Adminisztratív terheket befolyásoló hatása**: A rendelet megalkotásával az adminisztratív terhek településfejlesztéssel és településrendezéssel összefüggő feladatok esetében mennyiségileg nem változnak, csak részlegesen átalakulnak; a településképpel összefüggő feladat esetében - új jogintézmény bevezetésével párhuzamosan – újonnan keletkeznek.

**A jogszabály megalkotásának szükségessége, a jogalkotás elmaradásának várható következményei**: A jogalkotás azért vált szükségessé, a fejlesztési, rendezési, szabályozási dokumentumok készítése során konstruktív párbeszéd alakuljon ki az érintettek és az önkormányzat között; elmaradásának várható következménye a településfejlesztési, - rendezési és településképi dokumentumok vitatottsága, az abban foglaltak betartása, teljesítése iránti ellenszegülés lehet.

**A jogszabály alkalmazásához szükséges személyi, szervezeti, tárgyi és pénzügyi feltételek**: A szükséges személyi, szervezeti, tárgyi és pénzügyi feltételek rendelkezésre állnak.